Diari Oficial de la Generalitat Valenciana


Sumari del DOGV 5698, del 07-02-2008 (2008/793)

ACORD de 6 de novembre de 2007, de la Comissió Territorial d'Urbanisme de Castelló, relatiu a la modificació puntual número 8 del Pla general de Fanzara.
---------------------------------------------------------------------------------------------------------------------------------------------------------

### Dades del document

Número de DOGV
:   5698

Data del DOGV
:   07-02-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/793


Data del document
:   06-11-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Fanzara
    * administració local
    * pla d'urbanisme

ACORD de 6 de novembre de 2007, de la Comissió Territorial d'Urbanisme de Castelló, relatiu a la modificació puntual número 8 del Pla general de Fanzara. [2008/793]  
Vist l'expedient relatiu a la modificació puntual número 8 del Pla general de Fanzara, i de conformitat amb els següents,   
Antecedents  
Primer. L'Ajuntament de Fanzara va acordar el 24 de març de 2007 exposar al públic la modificació, la qual cosa es va dur a terme per mitjà d'anuncis publicats en el periòdic Mediterraneo de 20 d'abril de 2007, i en el Diari Oficial de la Comunitat Valenciana de 18 d'abril de 2007. Transcorregut el període d'informació al públic, durant el qual no s'hi va formular cap al'legació, el Ple de l'Ajuntament va aprovar provisionalment la modificació en sessió de 27 de juliol de 2007.  
Segon. El projecte consta de memòria i plànols.   
Tercer. L'objecte de la modificació consisteix en la desclassificació del sector de sòl no urbanitzable industrial denominat sector 3 Assagador Reial, previst en el Pla general de Fanzara de 13 de juny de 2001, de 136.055,23 m² de superfície, que passa a classificar-se com a sòl no urbanitzable comú.  
El projecte de modificació puntual efectua la següent justificació d'aquesta desclassificació:  
«Consta en l'Ajuntament la consulta realitzada entre els propietaris afectats pel sector 3 de sòl urbanitzable industrial Assagador Reial en què aquests van manifestar el seu interés en la desclassificació de la zona.  
La corporació Municipal, atesa l'opinió dels propietaris assenyalada i l'escàs interés que ha tingut el desenvolupament del sòl urbanitzable industrial en els anys de vigència del PGOU, ha decidit iniciar el tràmit de desclassificació d'aquest sector amb la present modificació puntual, tenint en compte que no és aquest l'únic sector industrial previst en el planejament, amb la qual cosa quedarà oberta la possibilitat de creixement del municipi amb el possible desenvolupament de sòl amb la qualificació industrial en una zona millor ubicada per a la població (la del sector 4 de sòl urbanitzable industrial el Baladrar de 245.147,73 m²».  
Fonaments de Dret  
Primer. La present modificació puntual del Pla general de Fanzara s'ha tramitat després de l'entrada en vigor de la Llei 16/2005, de 30 de desembre, urbanística valenciana (d'ara endavant LUV), per la qual cosa li és ja aplicable la nova llei.  
Segon. La tramitació de la present modificació puntual del Pla general de planejament de Fanzara ha sigut correcta, de conformitat amb el que estableixen els articles 94.1 i 64 de la LUV. La documentació està completa, en compliment del que disposa l'article 64 i concordants de la LUV.  
Tercer. L'article 36.3 de la LUV estableix que «la competència per a l'aprovació definitiva de l'ordenació estructural correspon a la Generalitat». Segons el que disposa l'article 36.1.b de la LUV, la classificació del sòl és una determinació de l'ordenació estructural del pla, de la qual cosa resulta que, en aquest cas, en el qual es modifica la classificació del sòl d'una determinada àrea, que passa de sòl urbanitzable a sòl no urbanitzable, l'aprovació definitiva de la modificació és competència de la Generalitat.  
Quart. No existeix cap obstacle a l'aprovació definitiva d'aquesta modificació puntual del Pla general de Fanzara, la qual no s'oposa a cap precepte legal i apareix justificada en criteris de racionalitat, per la qual cosa suposa un exercici correcte de la potestat discrecional de planejament, que inclou el denominat ius variandi.  
Cinqué. La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a resoldre l'aprovació definitiva del planejament urbanístic de municipis de menys de 50.000 habitants, de conformitat amb el que disposa l'article 10.a) del Reglament dels òrgans territorials i urbanístics de la Generalitat, aprovat per Decret 162/2007, de 21 de setembre.  
En virtut de tot el que antecedeix, la Comissió Territorial d'Urbanisme de Castelló, acorda:  
Aprovar definitivament la modificació puntual número 8 del Pla general de Fanzara, per la qual es desclassifica el sector de sòl urbanitzable industrial Assagador Reial.  
Contra el present acord, que no esgota la via administrativa, pot interposar-se recurs d'alçada, en el termini d'un mes, davant de la secretària autonòmica de Conselleria de Medi Ambient, Aigua, Urbanisme i Habitatge, això sense perjudici d'utilitzar qualsevol altre recurs que es considere oportú.  
Castelló de la Plana, 7 de novembre de 2007.- El secretari de la Comissió Territorial d'Urbanisme: Fernando Renau Faubell.